اسحاق آفندی

ہوجہ اسحاق آفندی (1774 آرتا میں - 1835 سویز میں ) ایک عثمانی ریاضی دان اور انجنیئر تھے۔

زندگی 
اسحاق آفندی کی پیدائش آرتا (اب یونان میں ) میں ہوئی تھی ، وہ غالبا سن 1774 میں یہودی گھرانے میں پیدا ہوئے تھے۔ ان کے والد نے اسلام قبول کیا تھا۔  والد کے انتقال کے بعد ، وہ قسطنطنیہ چلے گئے ، جہاں انہوں نے ترکی ، عربی اور فارسی کے ساتھ ساتھ ریاضی اور دیگر غیر ملکی زبانیں(عبرانی، فرانسیسی، لاطینی، یونانی) بھی سیکھیں۔  

سلطان محمود ثانی کی سلطنت کو جدید بنانے کی کوششوں کے ایک حصے کے طور پر ، انھیں مکتبِ ہمایوں برائے عسکری انجینئری(ترکی:Mühendishane-i Berrî-i Hümâyûn) ( استنبول ٹیکنیکل یونیورسٹی کی پیشرو ) میں انسٹرکٹر (ہوجہ یعنی، "ماسٹر ، استاد") مقرر کیا گیا تھا۔ جولائی 1824 میں انہیں ترجمانِ بابِ عالی مقرر کر دیا گیا ، اس عہدے پر وہ 1828/9 تک فائز رہے ، جب ممکنہ طور پر ریئس الکتاب پرتیو پاشا کے خدشات کہ یہ اس کی جگہ پر نہ آجائے کی وجہ سے انہیں برخواست کر دیا گیا۔ روس-ترکی جنگ کے دوران ، اسحاق آفندی نےقلعوں کی تعمیر کی نگرانی میں کچھ وقت گزارا پھر مکتبِ ہمایوں برائے عسکری انجینئری میں اپنی تدریسی نوکری دوبارہ شروع کرلی ، جہاں وہ دسمبر 1830 / جنوری 1931 میں ہیڈ انسٹرکٹر ( باش ہوجہ ) بن گیا۔ ہیڈ انسٹرکٹر کی حیثیت سے ، انہوں نے نصاب میں اصلاحات اور اساتذہ کی تدریسی استعداد کو بڑھانے کے لیے کچھ اقدامات اٹھائے ، لیکن ان کے بااثر پیش رو ، سید علی پاشا عثمانی دربار میں اپنے روابط کے ذریعہ انہیں حج کے لیے مدینہ منورہ بھجوانے میں کامیاب ہو گئے۔انہیں حج کے ساتھ ساتھ وہاں کے مقدس مقامات کی مختلف بحالیوں کی نگرانی بھی کرنا تھی۔ 1835 میں استنبول واپسی کے دوران ، ان کا سویز میں انتقال ہو گیا ، وہیں انہیں سپرد خاک کر دیا گیا۔

تخلیقات 
ان کا مرکزی کام ، مجموعہ علومِ ریاضیہ ، چار جلدوں پر مشتمل کتاب تھی جو 1831 اور 1834 کے درمیان شائع ہوئی۔ اس میں ریاضی ، طبیعیات ، کیمیاء اور ارضیات پر متعدد عصری فرانسیسی تخلیقات کے تراجم تھے ، اس نے مسلم دنیا میں بہت سے عصری سائنسی تصورات کو متعارف کروانے میں اہم کردار ادا کیا: انسائیکلوپیڈیا اسلام(دائرۃ المعارف الاسلامیہ) کے مطابق، ”یہ جدید طبعی اور قدرتی علوم پر ترکی میں پہلا کام تھا اسے عربی کی بنیاد پر سائنسی اصطلاحات کو متعارف کروانے کا اعزاز بھی حاصل ہے ، جو ترکی میں 1930 کی دہائی تک جبکہ عرب ممالک میں اب بھی استعمال ہوتی ہیں “۔  انہوں نے انجینیرنگ اور عسکری سائنس پر بھی متعدد مضامین لکھے۔

حوالہ جات 

یہودیت سے اسلام قبول کرنے والی شخصیات
عثمانی مصنفین
استنبول ٹیکنیکل یونیورسٹی
آرتا، یونان کی شخصیات
فرانسیسی زبان کے مترجمین
عثمانی سائنسدان
1835ء کی وفیات
1774ء کی پیدائشیں
عثمانی ریاضی دان
عثمانی انجینئرز